《用同字韵奉方外交洽南洲》
明代·黄淮

每羡瞿昙旧法宗，孤高不与世人同。降魔神力归禅定，破钝钤人属钜公。

杖锡影摇沧海月，袈裟香度少林风。几年暂尔酬缘业，却笑浮生类转蓬。

作者简介：（1367—1449）明浙江永嘉人，字宗豫，洪武三十年进士。永乐时，曾与解缙等并直文渊阁，进右春坊大学士。后为汉王高煦所谮，系诏狱十年。洪熙初复官，寻兼武英殿大学士，与杨荣等同掌内制。官终户部尚书。性明果，达于治体，善谳疑狱。有《省愆集》、《黄介庵集》。